CELEX: C2004/106/37
Language: da
Date: 2004-04-30 00:00:00
Title: Sag C-81/04: Anmodningom præjudiciel afgørelse forelagt ved kendelse afsagt den 14.januar 2004 af Arbeitsgericht Berlin i sagen Veronika Richert mod VKGmbH Service Gesellschaft für Vermögenszuordnung und Kommunalisierung mbH.

30.4.2004   
            
            
               DA
            
            
               Den Europæiske Unions Tidende
            
            
               C 106/20
            
         Anmodning om præjudiciel afgørelse forelagt ved kendelse afsagt den 14. januar 2004 af Arbeitsgericht Berlin i sagen Veronika Richert mod VK GmbH Service Gesellschaft für Vermögenszuordnung und Kommunalisierung mbH.
   (Sag C-81/04)
   (2004/C 106/37)
   Ved kendelse afsagt den 14. januar 2004, indgået til Domstolens Justitskontor den 18. februar 2004, har Arbeitsgericht Berlin i sagen Veronika Richert mod VK GmbH Service Gesellschaft für Vermögenszuordnung und Kommunalisierung mbH forelagt De Europæiske Fællesskabers Domstol en anmodning om præjudiciel afgørelse af følgende spørgsmål:
   
               1)
            
            
               Skal Rådets direktiv 98/59/EF (1) af 20. juli 1998 om tilnærmelse af medlemsstaternes lovgivninger vedrørende kollektive afskedigelser fortolkes således, at der ved »afskedigelse«, som omhandlet i direktivets artikel 1, stk. 1, litra a), skal forstås opsigelsen som den første handling med henblik på at bringe ansættelsesforholdet til ophør, eller skal der ved »afskedigelse« forstås afslutningen af ansættelsesforholdet ved udløbet af opsigelsesvarslet?
            
         
               2)
            
            
               Forstås der ved »afskedigelse« opsigelse, kræves det da i henhold til direktivet, at såvel konsultationsproceduren som omhandlet i direktivets artikel 2 som meddelelsesproceduren som omhandlet i direktivets artikel 3 og 4 er afsluttet, inden opsigelsen foretages?
            
         
               3)
            
            
               Forstås der ved »afskedigelse« det forhold, at ansættelsesforholdet faktisk bringes til ophør, er det da i henhold til direktivets bestemmelser tilstrækkeligt, at også konsultationsproceduren først gennemføres, efter at opsigelsen er foretaget?
            
         
      (1)  DO L 225, p. 16.